  Виталий Пронин Узы (виктория) мерттыны малпаськоды ке, солы инты дасяно ни. Убоез гудыку, отчы ватсано компост но фосфорен, калиен минерал суретъёс.Июле сад-бакчаын ганякгес луэ. Но малпаськыны кутсконо ни вуоно ар сярысь.- Июль толэзе ӵемысь кӧс но ӝокыт возиське. Соин ик убоосты небӟытыны, ву кисьтаны ӧвӧл вунэтоно, нюръяськоно жаг турынэн, будосъёсты сиись нымы-кибыосын.- Помидоръёслэсь выль потӥсь вайёссэс ишкаса возёно. Кырын мерттэмъёсызлэсь июль шорын, шобрет улын будӥсьёсызлэсь июль пумын йылъёссэс чепыльтоно - медаз будэ ни, кылдэм емышъёссэс кисьматыны кужымзы мед тырмоз. Улӥ вайёсысь помидоръёсты бичаны луоз ни, собере со улысь куаръёсты но ишкано. Кыкетӥ вайын помидоръёс будӥзы ке, озьы ик соосты октоно, бӧрсязы ик ишкано улысьтызы куаръёсты но.- Киярлэсь ӵужектэм куаръёссэ утялтоно. Турынэз вуэн кисьтоно но 2 арня ӵоже чырсатыса возёно. Со чырсатэмез, банкае поныса, удъёс улэ пуктылэ, чырс зын бордаз кыскоз векчи нымы-кибыосты. Соос пуксьылозы огреч сяськаос вылэ но, озьыен, тросгес емыш басьтоды.- Июль пумын кисьмало чеснок но сугон. Соин ик ву кисьтано шергес но шергес, нош берло дасо нуналзэ воксё кӧс возёно. Сугон йыръёсты кыре кельтоно - котырысьтыз сюйзэ утялтоно. Шунды умойгес мед адӟоз шуыса, вож шальыоссэ музъем борды лапкатоно.- Толэзь пумын егит писпуослэсь йылъёссэс чепыльтоно - выллань медаз ӝутске ни. Мед юнмалоз  выжызы, пудзы, озьы нокыӵе тол кышкыт уз луы.- Писпуос улэ озьы ик уг яра азот тырыны, вайёс укыр медаз ни будэ шуыса, толлы мед дасяськозы. Нош фосфорен но калиен узыр удобрениос ӵапак иназ луозы. Соосты, вуэн суралтыса, выжыязы кисьтано, куаръёссы вылтӥ но пазяно.- Емышез трос ке, писпу вайёс, секытсылы чидатэк, тӥяськыны быгатозы. Соин ик улазы пыкъетъёс тыроно.- Узы (виктория) мерттыны малпаськоды ке, солы инты дасяно ни. Убоез гудыку, отчы ватсано компост но фосфорен, калиен минерал суретъёс. Толэзь пумын отчы будосъёсты выжыятыны луоз ни.Туспуктӥз А. Горнбунов   Теги: дэмланъёс  